Beck Károly az 1848-as polgári forradalom kitörése után Bécsben telepedett le. 1855-ben szerkesztette a Frische Quellen című szépirodalmi évkönyvet Pesten. Egy évfolyam jelent meg tíz füzetben. 1857-ben Bécsben Gesellschafter in Wien címmel szépirodalmi lapot adott ki, de a kiadvány fél év múlva megszűnt. Ritkán, de magyarul is írt, például 1862-ben az Ország Tükrében Együttlétem ünnepelt honfitársakkal 1843–44. című naplójegyzetekben Lenau-val való baráti viszonyát irta le. A Koszorú 1879-es első számába pedig Visszaemlékezések Petőfi Sándorra címen cikket írt.